**Morten Joachim Henriksen** (født 1974) er regissør, dramatiker, skuespiller og musiker og jobber for tiden som teatersjef ved Haugesund Teater. Som utøvende kunstner bruker Henriksen kun Morten Joachim som kunstnernavn. Han debuterte i ved Akershus Teater i 2007 og har siden medvirket i en eller flere kunstneriske roller i omlagt 40 ulike produksjoner. I 2009 mottok han ettårig kunstnerstipend som instruktør og har blitt nominert til Heddaprisen for beste barne- og ungdomsforestilling tre ganger (2013, 2015 og 2016) samt hatt regi på forestillinger der andre funksjoner har blitt nominert. Han har tre barn og er samboer med glasskunstner Eirin Bjørsland Hansen.[]

Prøysenspelet
-------------

I 2006 etablerte Henriksen, i samarbeid med Cecilie Lundsholt og Ane Skumsvoll Prøysenspelet. I perioden 2006–2015 skrev, regisserte og produserte trioen ni helaftens teaterforestillinger for voksne og en juleforestilling for barn. Teaterforestillingene ble fremført under den årlige Prøysensfestivalen, med unntak av juleforestillingen som ble spilt i desember. Forestillingen var basert på Prøysens noveller og omhandlet i hovedsak temaer som klassereise og kvinners rettigheter på landsbygda. Prøysenspelet fikk svært gode anmeldelser over flere år.

Soria under Moria
-----------------

I 2007 etablerte Henriksen barneteatret Soria under Moria i samarbeid med Cecilie Lundsholt. Soria under Moria opererte i perioden 2007–2009 og kulminerte samarbeidet ved å spille sine forestillinger (*Gå ferdig klar, Trylledrikken og BarneIMPRO)* ved Nationaltheatrets sidescene på Torshovteatret. Soria under Marie produserte ti ulike barneforestillinger og debuterte en rekke scenekunstnere som jobber i norsk teater i dag. Scenekunst.no-redaktør Julie Rongved Amundsen medvirket som dramaturg i perioden 2007–2008.

Soria Laboratoria
-----------------

I 2009 etablerte Henriksen scenekunstkollektivet Soria Laboratoria i samarbeid med Line Hofoss Holm, Jan Sælid, Ane Skumsvoll og Ivar Nergaard. Stedet har tilnavnet Sorialab. Stedet har siden huset over 40 ulike scenekunstnere og eksisterer per 2023 med toneangivende medlemmer i Norsk Teater som Pia Maria Roll, Nelly Winterhalder og Ingunn Bjørnsgaard.

Fire begravelser og et bryllup
------------------------------

I 2016 hadde Henriksen premiere i sitt eget stykke «Fire begravelser og et bryllup» ved Teater Ibsen, med påfølgende turne i Vestfold og Telemark. Stykket ble regissert av Aslak Moe. Stykket fikk svært gode kritikker og høstet stor oppmerksomhet i media generelt. Stykket reiste videre på turne over hele landet med Riksteatret etter å ha spilt på Oslo Nye Teater. Etter Riksteatret gjestet forestillingen Rogaland Teater i en måned. I dag spilles forestillingen for ulike kontekstbaserte samlinger med fokus på selvledelse, barnevern, rusomsorg og psykisk helse.

### Album

I 2019 kom albumet med sangene fra forestillingen] ut på Bored Airline Records med spellemannsnominerte Bård Ingebrigtsen som produsent. På albumet medvirker musikere som Erik Øien, Erik Sollied, Martin Langlie, Bård Ingebrigtsen, Marita Igelkjøn og Maria Due.

Teatersjef
----------

17. november 2017 ble Morten Joachim Henriksen åremålsansatt som teatersjef ved Haugesund Teater. Åremålet ble i 2021 fornyet og Henriksen sitter ut 2026.

Under Morten Joachim Henriksens ledelse har Haugesund Teater vokst til å bli en betydelig aktør i det norske teaterlandskapet. Henriksen, som har vært teatersjef siden 2017, har satt sitt preg på teatret ved å fokusere på ny, norsk dramatikk og ved å ta opp aktuelle og viktige samfunnsspørsmål gjennom forestillingene. Dette reflekterer hans ønske om å bidra til utviklingen av norsk teater og å utfordre både skuespillere og publikum med verk som engasjerer seg i samtidsdiskurser som miljø, pandemi, sosial rettferdighet og mer.

Teatret har under hans ledelse også oppnådd en kredibilitet som gjør at de kan invitere anerkjente utøvere fra hele bransjen til å jobbe med dem, noe som igjen hever kvaliteten på produksjonene. Henriksen er stolt over å ha laget historisk sterke forestillinger og legger vekt på teatrets rolle i å drøfte viktige spørsmål i tiden gjennom kunst. For eksempel har de utforsket temaer som miljø gjennom "UBÅT", pandemi gjennom "En beretning om blindhet", og det norske velferdssystemet gjennom "Kafka på NAV", for å nevne noen​​.

Henriksen har en variert bakgrunn som inkluderer arbeid som teaterregissør og dramatiker. Hans bidrag til norsk teater har også blitt anerkjent gjennom nominasjoner til Heddaprisen for flere av hans oppsetninger, som ytterligere understreker hans kvaliteter som en innovativ og dyktig teaterskaper​​.

Samlet sett har Morten Joachim Henriksens ledelse av Haugesund Teater kjennetegnet seg ved en ambisiøs satsing på ny norsk dramatikk og samfunnsengasjerte produksjoner, samtidig som han har klart å opprettholde høy kvalitet og trekke til seg talentfulle kunstnere. Hans arbeid har bidratt til å posisjonere Haugesund Teater som en sentral institusjon i det norske kulturlivet, med et sterkt fokus på relevans og kvalitet.

Regi
----

* *Gud er en DJ*, Cafescenen Oslo Nye Teater (2002)
* *Georgs Magiske Medisin*, Soria Moria/Pur Produksjoner (2005)
* *Noen som leiter etter deg,* Ida Løken produksjoner (2005)
* *Texas Hold'em,* Øyafestivalen (2005) og Vinterlysfestivalen (2006)
* *Jinter je har møtt*, Prøysenspelet (2006)
* *I landet Sydvest*, Akershus Teater (2007)
* *Ramperim av Roald Dahl*, Soria under Moria (2007)
* *Slik hæin såg oss,* Prøysenspelet (2008)
* *Frøken Såpeboble, Soria under Moria* (2008)
* *Gå ferdig klar* (2008)
* *Sekundviser*, Prøysen (2009)
* *Trylledrikken*, Soria under Moria (2009)
* *Visa om livet*, Prøysenfestivalet (2010)
* *Hakkebakkeskogen*, Bærum Barneteater (2010)
* *Slompetreff*, Prøysenfestivalen (2011)
* *Ronja Røverdatter*, Bærum Barneteater (2011)
* *Tia og Timen*, Prøysenfestivalen (2012)
* *Skaff meg en synder*, Teater Innlandet (2012)
* *Virginia og Julenissen*, Hålogaland Teater (2012)
* *Marispelet ved Rjukanfossen,* Stiftelsen Marispelet (2013)
* *Doktor Proktors Prompepulver,* Riksteatret (2013)
* *Trost i taklampa,* Prøysenspelet (2014)
* *Nasjonen,* Akershus Teater (2014)
* *Puppan te Pappa,* Trøndelag Teater (2014)
* *Jorda rundt på 80 dager,* Teater Ibsen (2015)
* *La den rette komme inn*, Rogaland Teater (2015)
* *Marispelet ved Rjukanfossen,* Stiftelsen Marispelet (2015)
* *Hakkebakkeskogen,* Norsk Sceneskrekk, Gjøvik (2015)
* *Hip Hop vokste opp i blokk,* Torshovteatret/Spkrbox (2016)
* *Doktor Proktors Tidsbadekar,* Oslo Nye Teater (2016)
* *Jeg er Robin Hood,* Teater Innlandet (2016)
* *Chaplin:Diktatoren,* Rogaland Teater (2017)
* *Det eventyrlige Dissosia*, Nordland Teater (2018)
* *Georgs Magiske Medisin,* Riksteatret (2018)
* *Den jævla naboen,* Den Nationale Scene (2018)
* *En beretning om Blindhet*, Haugesund Teater (2019)
* *Halvs saga,* Haugesund Teater (2021)
* *And then there were none,* Haugesund Teater (2023)
* *Jul i Svingen*, Den Nationale Scene (2023)

Referanser
----------

1. ↑   Store norske leksikon, besøkt 15. mars 2023[Hentet fra Wikidata]
2. ↑  Anmeldelse i HA
3. ↑  Anmeldelse Klassekampen
4. ↑  Anmeldelse Dagbladet
5. ↑  Anmeldelse Klassekampen
6. ↑  Anmeldelse TA
7. ↑  Anmeldelse Scenekunst.no

Eksterne lenker
---------------

* Morten Joachim Henriksen i Salongen
* Morten Joachim Henriksen i Sommer i P2
* Morten Joachim Henriksen i Drivkraft
* Morten Joachim Henriksen i Aftenposten

|  |  |
| --- | --- |
| Oppslagsverk/autoritetsdata | Store norske leksikon
 |